82 
DR. SZABÓ JÓZSEF. 
kus léven, e kérdéseket könnyűséggel, de mélységgel párosulva, tudta 
kezelni. Kiváló előszeretettel foglalkozott az ikerkristályokkal, meg lévén 
győződve, hogy ezek ismerete a testek molekulái 1 alkotása rejtélyének 
megfejtéséhez hathatósan van hivatva hozzájárulni. 
Ezen munkái alapján Turinban a mérnök iskolában az ásvány- és 
földtan tanárává nevezték ki, a hol egy kristallografiai elemi tankönyvet 
adott ki, melyben a szabatosság mellett az elegantiát dicsérték. 
Olaszországra nézve az oly fontos 18G0. más fordulatot is adott Sella 
tevekenysógenek. Országos képviselővé választatván, ezentúl két ember gya¬ 
nánt szerepelt: mint államférfi és mint tudós. Egy évre reá a közoktatási 
ministeriumban államtitkár s röviden utána pénzügyminiszter lett. 
Tudományos barátjai látván, hogy a politikába annyira bele mélyed, 
már-már attól tartottak, hogy a tudományra nézve elveszett, de szerencsére 
csalódtak, mert 186:2-ben ismét fellépett egy az Ammóniák némely szárma¬ 
zékait tárgyazó kristallografiai munkával s e mellett bőven tapasztalták, 
hogy a tudományos törekvéseket magas állásában hathatósan pártolta s 
előmozdította. 
Ugyanazon évben Monté-Viso-ra tett kirándúlást három bátor társával 
s arról felette érdekes leírást közölt. Czélja volt az olasz fiatalságot a hegy¬ 
mászásra buzdítani, olasz alp-klubbot alakítani, mi meg is történt. A klub 
szépén fejlődött és valóban gyönyörű munkákat ad ki, melyekben a geográfiái, 
geológiai, ethnografiai és archeológiái ismeretek terjesztése és megszilár¬ 
dítása mellett sok egyeb hasznos melléktárgy, u. m. a hegyek befásításának, 
a vadászat szabályozásának, az irrigátiónak stb. kérdése is hasznosan van 
bele foglalva. 
Későbbén mint geologot látjuk működni Sardiniában, melynek bányá¬ 
szati viszonyairól valóban mintaszerű munkát tett közé. 
Itt is, valamint minden művében, kitűnt, hogy az ő tudományszere- 
tetében hazája szeretete tükröződik vissza, ezt akarta a tudomány általá¬ 
nosabb mivelese által a tökély magasabb színere emelve látni. 
Felette sokat tett, hogy Olaszországban az állam jó térképek készíté¬ 
séről gondoskodjék, valamint hogy egy országos geológiai társaság jöjjön 
létre. Éppen igy törekedett arra, hogy a sok elszórt tartományi tudós társa¬ 
ságok mellett egy országos is legyen, ezzé tette Rómában az Accademia dei 
Lincei-t, melynek mindvégig elnöke és fénye volt. 
Nekem Párisban volt Szerencsem vele találkozni a nemzetközi geológiai 
congressus első megalakuló ülésén (1878.) és ott gyakran voltam vele 
együtt azon zártabb tudós körökben, melyeknek kedelyes rendezését, úgy 
mint Páris tudósai, a világ semmi más tudomány-centrumában nem értik, 
Olaszországból ezután megküldötte értekezéseit s leveleivel is megtisztelt. 
Még inkább láttam kimagaslani szereplésében honában J 881 -ben a geoló¬ 
giai nemzetközi congressus második ülésén, melynek tiszteleti elnöke volt 
